Es relaciona les reclamacions que han tingut entrada des del Ple que va tenir lloc el passat 14 de maig, que són les que els corresponen els números 210/2020 i de la 216/2020 a 219 i dona compte al Ple de les actuacions realitzades de conformitat amb la valoració de les admissions que s'ha dut a terme.
Es dona per llegida l'acta de la sessió del dia 7 de maig de 2020, corresponent a la sessió divuitena del Ple de 2020.
La Proposta de resolució, elaborada per la senyora Elisabet Samarra, de finalització de la Reclamació 18/2020 per pèrdua d'objecte, interposada contra l'Ajuntament de Mataró i relativa a la petició d'accés a la informació en poder de l'Administració relacionada amb un procediment de riscos psicosocials i actuacions de prevenció relacionades, recull tots els antecedents de l'extensa tramitació d'aquest expedient, el sentit de l'informe de l'Autoritat Catalana de Protecció de Dades i el lliurament que des de l'Ajuntament de Mataró s'ha dut a terme de la informació a la qual la persona reclamant volia tenir accés, de manera que s'ha produït la pèrdua sobrevinguda de l'objecte de la reclamació que justifica la finalització de l'expedient per aquest motiu, sense que correspongui un pronunciament sobre el fons per part de la Comissió.
Es proposa la introducció d'una esmena al text de la resolució a fi que consti en el text la notificació a les terceres persones que han participat en el procediment, notificació que ha de realitzar l'Ajuntament de Mataró.
La Proposta de resolució de finalització de la Reclamació 93/2020 per pèrdua d'objecte, de la qual n'és la ponent la senyora Elisabet Samarra, interposada contra l'Ajuntament d'Esparraguera, en el marc de la qual es reclama copia de les llicencies de determinades activitats, així com la documentació acreditativa del compliment de la Llei d'espectacles públics i activitats recreatives per la Passió d'Esparreguera, recull els antecedents que posen de manifest que l'Administració reclamada hauria lliurat extemporàniament, durant la tramitació de la reclamació, la informació sol·licitada que estava en el seu poder i ha indicat aquella informació que era inexistent en els seus arxius, n'ha fet tramesa a la persona reclamant, i per tant, correspon finalitzar aquest procediment de reclamació per pèrdua sobrevinguda del seu objecte.
La Proposta de resolució de finalització de la Reclamació 154/2020 per pèrdua d'objecte, de la qual n'és el ponent el senyor Josep Mir, interposada contra el Departament de Territori i Sostenibilitat de la Generalitat de Catalunya, en el marc de la qual es reclama les dades sobre l'autorització d'emissions d'activitats potencialment contaminants de l'atmosfera a Juneda i les Borges Blanques, recull en els antecedents que la sol·licitud d'informació no va ser contestada inicialment degut a un error i reconeix el dret de l'entitat reclamant d'accedir a la informació sol·licitada i informa i acredita que el Departament de Territori i Sostenibilitat l'hauria notificada a la presidència de l'entitat reclamant, de manera que l'Administració reclamada ha facilitat a la part reclamant la informació i s'ha produït la pèrdua sobrevinguda de l'objecte de la reclamació, ja que s'han esvaït els motius de discrepància jurídica que la justificaven.
La Proposta de resolució de finalització d'estimació de la Reclamació 172/2020, de la qual n'és el ponent el senyor Josep Mir, interposada contra l'Ajuntament de l'Aldea en el marc de la qual es reclama còpia de resolucions i informes en referència a una actuació d'investigació de l'Oficina Antifrau de Catalunya (OAC), recull la fonamentació del sentit estimatori de la reclamació, atès que l'Ajuntament va derivar la sol·licitud de forma injustificada a l'OAC i en perjudici de l'exercici del dret d'accés a la informació pública de la part reclamant i per tant correspon declarar el dret a la informació sol·licitada malgrat que l'OAC hagi facilitat a la persona reclamant la informació sol·licitada de forma directa, fet que a més permet presumir la no concurrència de límits prevalents al dret d'accés i que justifica que en favor del principi d'economia i simplicitat administrativa no es requereixi de l'administració reclamada, l'Ajuntament, cap altra actuació ulterior.
Es proposa la introducció d'una esmena de caràcter tècnic a la resolució definitiva.
La Proposta de resolució de finalització de la Reclamació 187/2020 per pèrdua d'objecte, de la qual n'és el ponent el senyor Josep Mir, interposada contra el Departament de Justícia, en el marc de la qual es reclama l'accés als resultats d'un procés selectiu, recull els aspectes més destacats de la tramitació d'aquest procediment que posen de manifest que l'Administració reclamada ha facilitat a la persona reclamant la informació sol·licitada, en el marc d'aquest procediment, de manera que s'ha produït la satisfacció extemporània de la sol·licitud d'informació de la que deriva la Reclamació i comporta la pèrdua d'objecte d'aquesta, ja que s'han esvaït els motius de discrepància jurídica que la justificaven.
La Proposta de resolució de finalització de la Reclamació 206/2020 per pèrdua d'objecte, de la qual n'és el ponent el senyor Josep Mir, interposada contra l'Ajuntament de Alpicat en el marc de la qual es reclama la còpia d'un informe tècnic de l'arquitecte municipal, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte atès que els antecedents posen de manifest que l'Administració reclamada ha facilitat a la persona reclamant la informació sol·licitada, en el marc d'aquest procediment ja que li ha donat resposta sobre la informació sol·licitada, i per tant la discrepància jurídica que es plantejava amb la reclamació s'ha esvaït.
La Proposta de resolució de finalització de la Reclamació 209/2020 per pèrdua d'objecte, de la qual n'és el ponent el senyor Josep Mir, interposada contra el Consell Comarcal del Pla d'Urgell en el marc de la qual es reclama un informe d'intervenció sobre una modificació del pressupost, recull la tramitació d'aquest procediment que finalitza per pèrdua sobrevinguda del seu objecte, atès que la persona reclamant ha rebut durant la tramitació del procediment de reclamació, la informació que sol·licitava, de manera que s'ha esvaït la controvèrsia jurídica inicialment plantejada.
La presidenta de la Comissió finalitza la sessió, que s'ha desenvolupat per mitjans electrònics i no de forma presencial per raó de la situació d'estat d'alarma decretada, de la qual, com a secretària, estenc aquesta acta.